τον δημον. φιλοκρατην διονυσιου. σωκρατην αρκεσιλου. [αρι]σταγ[ο]ραν νευμωνος. [μοσχον] ζην[ο]δοτου. [ε]πι αριστοκρατου του αριστοκρατου του αρτεμιδωρου ηραιωνος δευ[τεραι] [π]αρα λαρβηνων υπερ τιμων τωι τε δημωι και τοις δικασταις και τωι γραμμ[ατει ]. [ε]δοξεν τηι βουληι και τωι δημωι αρχοντων γνωμη επει οι απ[οσ]ταλεντες υπο του δημου του μαγνητων των προς τωι μαιανδρ[ωι] μεταπεμπτοι δικασται φιλοκρατης διονυσιου σωκρατης αρκ[εσ]ιλου αρισταγορας νευμωνος και ο γραμματευς αυτων μοσχος ζηνοδοτου των δικων ας μεν εδικασαν αξιως του τε αποστειλαντος και του ημετερου δημου ποιουμενοι τας κρισεις απο του δικαιου τινας δε και συνελυσαν απο παντος του βελτιστου εις ομονοιαν αποκαθισταντες το πολιτευμα εποιησαν[τ]ο δε και την παρεπιδημιαν καλην και ευσχημονα και αξιαν αμφοτερων των πολεων οπως ουν και ο δημος ημων φαινηται τιμων τους αγαθους ανδρας και αρετηι διαφεροντας δεδοχθαι τηι βουληι και τ[ω]ι δημωι επηνησθαι τον δημον τον μαγνητων και στεφανουσθαι χρυσεωι στεφανωι εν τοις συντελουμενοις γυμνικοις αγωσιν οτι υπαρχων φιλος και ευνους και συγγενης του ημετερου δημου απεστειλεν ανδρας καλους και αγαθο[υς] και αξιους αμφοτερων των πολεων καλεισθαι δε αυτον και εις πρ[ο]εδ[ρ]ια[ν] στησαι δε αυτου και εικονα χαλκην ως καλλιστην εν τωι επι[φα]νεστατωι τοπωι της πολεως εφ ης και επιγραφηναι την αυ[τ]ην επιγ[ρα]φην τη[ι αν]αγγελιαι επηνησθαι δε και τους δικαστας [φιλοκρ]α[τ]ην σωκρα[τ]ην αρισταγοραν και τον γραμματεα αυτων [μοσ]χον αρετης ενεκεν [κ]αι δικαιοσυνης και στεφανουσθαι εκαστ[ο]ν αυτων χρυσεωι [στε]φανω ειναι δε αυτους και ευεργετας του δημου υπαρχειν δε αυ[τοις] και πολιτειαν εφ ιση και ομοιαι και αυτο[ι]ς και εκγονοις και ατελει[αν π]αντων και εισαγουσιν και εξαγου[σ]ι[ν] και των αλλων παντων [με]τουσιαν ων και τοις αλλοις πολιταις μετεστιν και εφοδον επι [τη]ν βουλην και τον δημον πρωτοις μετα τα ιερα ειναι δε αυτοις [και προεδ]ριαν και σιτησιν εμ πρυτ[α]νειωι υπαρχειν δε και τοις εκ[γονοις αυτων] τα αυτα τιμια της δε [π]ροεδριας και της αναγορευ[σεως των στεφ]ανων επιμελεισθω αει ο αιρουμενος γραμματευς [εν τοις υφ ημων σ]υντελουμενοις [γ]υμνικοις αγωσιν αναγορευετω [δε οτι ο δημος καλει εις π]ροεδρια[ν] τον δημον τον μαγνητων και στ[εφανοι αυτον χρυσεωι στεφ]ανωι αρετης ενεκεν και επιμελειας ην εποιησαντο [μετα πασης σπουδ]ης περι την εξαποστολην των τε δικαστων και του [γραμματεως ομοιως δε καλεισθωσαν [ε]ις προεδριαν οι τε δικασται [φιλοκρατης διο]νυ[σιο]υ σωκρατης αρκεσιλου αρισταγορας νευμω[νος και ο γραμμα]τευς 0[ο]σχ[ος] ζηνοδοτου και στεφανουσθω εκαστος [αυτων χρυσεω]ι στεφανωι αρε[τ]ης ενεκεν και δικαιοσυνης στησαι δε [αυτων εκαστ]ου και εικονα χαλκ[η]ν επιγραφηναι δε εφ εκασ[τ]ης του[νομα πατρο]θεν και οτ[ι] ο δημος ετιμησεν δικασαντα ισως και δ[ικαιως επι δ]ε της του γραμματεω[ς] οτι ο δημος ε[τι]μησεν γραμμα[τευσαντα] ισως και δικαιως το δε εσομενον εις [τ]α[υτ]α α[ν]α[λ]ωμα [δοτωσαν] οι αρχοντες αφ ων αν ο δημος αποταξη πο[ρ]ω[ν καλε]σαι δε [αυτους κα]ι επι την κοινην εστιαν πεμψαι δε αυτων εκαστωι κα[ι] ξε[νιον το εκ τ]ου νομου πενταπλουν ινα δε και τοις επιγινομ[ε]νοις [δ]ι[αμενηι υπ]ομνημα της τε των ανδρων αρετης και της του ημετε[ρου δημ]ου ευχαριστιας αναγραψαι τοδε το ψηφισμα εις στηλην [λευκου] λιθου και στησαι εν τωι του διος ιερωι ελεσθαι δε [και] [πρεσβευ]την ος αφικομενος προς μαγνητας φιλους οντας [και] [ευνους και] συγγενεις του δημου το τε ψηφισμα αποδωσει και επελ[θων επ]ι τον δημον εμφανιει την τε των ανδρων αρετην και δικ[α]ι[οσυν]ην και παρακαλεσει αυτους αποδεξασθαι τα ε[ψ]ηφισμενα τι[μια κ]αι προνοιησαι οπως αναγορευωνται κ[α]ι παρ αυτοις αι τιμ[αι] [του] τε δημου και των δικαστων και του γραμματεως εν τοις τιθ[εμεν]οις υπ αυτων αγωσιν αναγραφη δε τοδε το ψηφισμα και εις στηλην [λευ]κου λιθου και ανατεθη εν τωι επιφανεστατωι τοπωι της αγορας πρ[ονοιη]σαι δε και της ανακομιδης αυτων οπω[ς] ανακο[μ]ισθωσιν εις την [ιδια]ν μετα απασης ασφαλειας. ηρεθη πρεσβευτης μηνογενης ζηνωνος.
IMagn 101.1-62